આજે કેલેન્ડર વર્ષ ૨૦૧૭ના ટ્રેડિંગનો છેલ્લો દિવસ છે ત્યારે જાન્યુઆરી સિરીઝની પોઝિટિવ શરૂઆત જોવા મળી હતી. આજે શરૂઆતે સેન્સેક્સ ૧૦૫ પોઇન્ટના સુધારે ૩૩,૯૫૩ પોઇન્ટ, જ્યારે એનએસઇ નિફ્ટી ૨૭ પોઇન્ટના સુધારે ૧૦,૫૦૦ની સપાટી ક્રોસ કરી ૧૦,૫૦૫ પોઇન્ટની સપાટીએ ટ્રેડિંગમાં જોવા મળી હતી. સ્મોલકેપ અને મિડકેપ સેક્ટરના શેરમાં આગેકૂચ જારી રહેલી જોવા મળી હતી. એટલું જ નહીં કેપિટલ ગુડ્સ સેક્ટરના શેરમાં ઉછાળો નોંધાતો જોવા મળ્યો હતો.